open-index/open-wikipedia-markdown huggingface dataset:
Rupatas

**Rupatas** () – sala Indonezijoje, Malakos sąsiauryje, siauro sąsiaurio atskirta nuo Sumatros (Dumajaus miesto), priešais Malakos miestą Malaizijoje. Sala patenka į Riau provinciją, Benkulu regenciją. Plotas – 1490 km². Sala apskrita, 48 km skersmens. Paviršius žemas, pelkėtas. Klimatas drėgnas ir karštas, gausu kritulių.

Rupatas retai gyvenamas, 2023 m. čia gyveno 61 tūkst. gyventojų. Dauguma žmonių susitelkę salos pakraščiuose. Dėl gausių kritulių žemės ūkis išvystytas menkai. Pagrindinė gyvenvietė – Batupandžangas (pietryčiuose, priešais Dumajų).

## Šaltiniai
Nerūdijantis plienas

**Nerūdijantis plienas** arba **nerūdijantysis plienas** – geležies lydinys, kurio sudėtyje yra bent 10,5 % chromo, suteikiančio tokio tipo plienui atsparumą korozijai. Chromo priemaišos sudaro plėvelę, galinčią apsaugoti medžiagą ir savaime užsigrūdinti esant deguoniui. Taip pat gali būti suliejamas su kitais elementais, pvz., molibdenu, anglimi, nikeliu ir azotu, kad įgautų įvairių savybių, priklausomai nuo konkrečios paskirties.

Lydinio savybės, tokios kaip blizgesys ir atsparumas korozijai, naudingos įvairiose srityse. Nerūdijantis plienas gali būti valcuojamas į lakštus, plokštes, strypus, vielą ir vamzdžius. Juos galima naudoti virtuvės indams, stalo įrankiams, chirurginiams instrumentams, buitinei technikai, transporto priemonėms, daugiaaukščių statybinėms medžiagoms, pramoninei įrangai (pvz., popieriaus fabrikuose, chemijos gamyklose, vandens valymo įrenginiuose), talpykloms ir cisternoms cheminėms medžiagoms ir maisto produktams laikyti. Kai kurios atmainos taip pat tinka kalybai ir liejimui.

Nerūdijančiojo plieno biologinis valomumas yra geresnis nei aliuminio ir vario ir panašus į stiklo. Dėl jo švarumo, tvirtumo ir atsparumo korozijai nerūdijantis plienas pradėtas naudoti farmacijos ir maisto perdirbimo įmonėse.

## Šaltiniai
Club ABB

**Club Academia del Balompié Boliviano**, o trumpai vadinamas **Club BB** – Bolivijos futbolo klubas iš La Paso.

Namų rungtynes žaidžia Hernando Sileso vardo stadione (), talpinančiame 42 tūkst. žiūrovų.

## Istorija
1985 m. birželio 28 d. įkurtas klubas pavadintas **Asociación Banco do Brasil**. Vėlesniais metais pervadintas ir tapo žinomas kaip **Academia del Balompié Boliviano**.

Nuo 2025 m. rungtyniavo aukščiausioje šalies lygoje.

## Laimėjimai
;  **[[Primera División (Bolivija)|Primera División]]**
:  **Čempionai (?):** 
;  **[[Segunda División (Bolivija)|Segunda División]]
:  **Nugalėtojai (?):'''
;  Copa Simón Bolívar:

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Bolivijos nacionalinei rinktinei
* 

## Išnašos

## Nuorodos
* [ Oficiali klubo svetainė]
* SOCCERWAY 
* FLASHSCORE 
* Transfermarkt 
* Globalsportsarchive
Eunapijas

**Eunapijas** (; g. 347 m. Sarduose – m. ~420 m.) – senovės graikų sofistas ir istorikas.

Gimtajame mieste studijavo pas savo giminaitį sofistą Chrizantiją, dar būdamas jaunuolis nuvyko į Atėnus, kur mokėsi pas retorių Proarezijų, tapo jo numylėtiniu. Neblogai išmanė to meto mediciną. Buvo inicijuotas į Eleusino misterijas, priimtas į Eumolpidų kolegiją, tapo hierofantu. Esama pagrindo manyti, kad tebegyvenęs viešpataujant Teodosijui II. Apie tai sprendžiama iš to, kad mini 414 m. nutikusį įvykį; svarstoma, kad galėjo mirti apie 420 m.

Eunapijas parašė du veikalus, vienas iš jų – „Filosofų ir sofistų gyvenimo aprašymai“ (*Βίοι φιλοσόφων καὶ σοφιστῶν*), o kitame daugiausia buvo tęsiama Deksipo istorija. Pirmasis veikalas pasiekė dabartinius laikus, o antrojo išlikę tik fragmentai, tačiau faktai didžiąja dalimi įtraukti į Zosimo veikalą. Jame buvo rašoma apie 270–404 m. laikotarpio įvykius. „Filosofų ir sofistų gyvenimo aprašymuose“ daugiausia dėmesio skiriama autoriaus amžininkams, kūrinys vertingas kaip vienintelis to laikotarpio neoplatonizmo istorijos šaltinis.

Abiejų darbų stilius apibūdinamas kaip prastas, juose atsispindi aršus autoriaus priešiškumas krikščionybei. Teigiama, kad Fotijus prieš akis turėjo šios istorijos „naują leidimą“, kuriame buvo praleistos labiausiai krikščionis piktinančios vietos.

## Išnašos

## Šaltiniai
*
Brutalistas

**Brutalistas** () – 2024 m. epinė istorinė drama. Filmo režisierius ir prodiuseris – Brady Corbet, kuris kartu su Mona Fastvold parašė scenarijų. Vaidina Adrien Brody, Felicity Jones, Guy Pearce, Joe Alwyn, Raffey Cassidy, Stacy Martin, Emma Laird, Isaach de Bankolé ir Alessandro Nivola. Tai Jungtinių Valstijų, Jungtinės Karalystės ir Vengrijos bendros gamybos filmas.

Pasaulinė filmo premjera įvyko 2024 m. rugsėjo 1 d. 81-ajame Tarptautiniame Venecijos kino festivalyje, kur Corbet buvo apdovanotas „Sidabriniu liūtu“ už geriausią režisūrą. Amerikos kino institutas šį filmą pripažino vienu iš 10 geriausių 2024 m. filmų. 97-uosiuose „Oskarų“ apdovanojimuose filmas buvo nominuotas dešimtyje kategorijų (įskaitant geriausio filmo kategoriją), iš kurių laimėjo tris ir pelnė tris apdovanojimus 82-ojoje „Auksinių gaublių“ apdovanojimų ceremonijoje.

## Siužetas
Filme Vengrijoje gimęs žydas, išgyvenęs Holokaustą, imigruoja į Jungtines Amerikos Valstijas, kur jam sunkiai sekasi įgyvendinti amerikietišką svajonę, kol turtingas klientas pakeičia jo gyvenimą.

## Vaidmenys

: *Aktorius – veikėjas*

* Adrien Brody – *László Tóth*
* Felicity Jones – *Erzsébet Tóth*
* Guy Pearce –  *Harrison Lee Van Buren*
* Joe Alwyn – *Harry Lee Van Buren*
* Raffey Cassidy – *Zsófia*
* Stacy Martin – *Maggie Van Buren*
* Alessandro Nivola – *Attila*
* Emma Laird – *Audrey*
* Isaach de Bankolé – *Gordon*

## Filmo gamyba
2018 m. rugsėjį „Deadline Hollywood“ pranešė, kad režisierius Brady Corbet po savo antrojo filmo „Vox Lux“ pasaulinės premjeros kaip kitą projektą pasirinko kurti istorinę dramą „Brutalistas“.

Iš pradžių buvo numatyta, kad filmavimas prasidės 2020 m., bet dėl COVID-19 pandemijos buvo atidėtas. Corbet sakė, kad filmavimas kelis kartus buvo atidėtas ne tik dėl pandemijos, bet ir dėl kelių nėštumų ir mirčių aktorių ir komandos narių šeimose.

Po keleto atidėjimų filmavimas pagaliau prasidėjo 2023 m. kovo 16 d. Budapešte, Vengrijoje. Balandžio 29 d. filmavimas perkeltas į Kararą, Italiją ir baigtas 2023 m. gegužės 5 d.

## Atsiliepimai
Recenzijų suvestinėje „Rotten Tomatoes“ 93 % iš 244 kritikų atsiliepimo yra teigiami, o vidutinis įvertinimas – 8,7/10. „Metacritic“, kuri naudoja svertinį vidurkį, remdamasi 53 kritikais, filmui skyrė 90 balų iš 100 galimų, o tai reiškia, kad filmas sulaukė „visuotinio pripažinimo“.

## Nuorodos
* 
* 
* 
## Išnašos
Vinotinto del Ecuador Fútbol Club

**Vinotinto del Ecuador Fútbol Club**, o trumpiau vadinamas **Vinotinto del Ecuador** – Ekvadoro futbolo klubas, rungtyniavęs aukščiausioje lygoje. Ankstesniais metais vadinosi **Cuniburo**.

Įsikūręs Kajambės mieste. Namų rungtynes žaidžia *Olímpico Atahualpa* stadione (), talpinančiame 38 tūkst. žiūrovų. 

## Istorija
Klubas įkurtas 1992 m. balandžio 11 d. kaip **Cuniburo Fútbol Club**. Rungtyniavo A serijoje, tačiau šis klubas žlugo.

2024 m. spalio 25 d. radosi naujas klubas **Vinotinto del Ecuador Fútbol Club**. Nuo 2025 m. rungtyniavo Serie A (I pakopa).

## Pasiekimai
;  **[[Serie A (Ekvadoras)|Serie A]] (aukščiausioji lyga):**
*  **Čempionai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Futbolininkai, atstovavę Ekvadoro nacionalinei rinktinei.
*  Jefferson Orejuela, atraminis saugas;
; Užsieniečiai
* 

## Garsesni treneriai
* 

## Išnašos

## Nuorodos
* 
* [ facebook paskyra]
* SOCCERWAY
* FLASHSCORE
* [ Transfermarkt]
* Globalsportsarchive
Brady Corbet

**Breidis Džeimsas Monsonas Korbetas** (, g. ) – amerikiečių kino režisierius, scenaristas, prodiuseris ir aktorius.

Karjerą pradėjo vaidindamas tokiuose filmuose kaip „Trylika“ (2003 m.), „Paslaptinga oda“ (2004 m.), „Pakvaišę žaidimai“ (2007 m.). 2008 m. išleido savo pirmąjį filmą – trumpametražį filmą „Protect You + Me“. 

2015 m. įvyko pirmojo pilnametražio Korbeto filmo „Lyderio vaikystė“ premjera. Režisūrinis debiutas sulaukė kritikų pagyrų ir pelnė įvairių apdovanojimų. 2024 m. išleido ambicingą epinę dramą „Brutalistas“, už kurią pelnė 81-ojo Tarptautinio Venecijos kino festivalio „Sidabrinį liūtą“, „Auksinį gaublį“ geriausio režisieriaus kategorijoje ir buvo nominuotas „Oskarui“ už geriausią režisūrą bei geriausią originalų scenarijų.

## Asmeninis gyvenimas
Nuo 2012 m. Corbet palaiko santykius su režisiere ir aktore Mona Fastvold, su kuria susipažino filmo „The Sleepwalker“ filmavimo aikštelėje. 2014 m. gimė jų dukra Ada.

## Filmografija
### Filmai

#### Kaip aktorius

### Televizija

#### Kaip aktorius

## Išnašos
Emilija Perez

**Emilija Perez** () – 2024 m. prancūzų muzikinė kriminalinė komedija, kurios scenarijaus autorius ir režisierius – Jacques Audiard. Vaidina Zoe Saldaña, Karla Sofía Gascón, Selena Gomez, Adriana Paz, Mark Ivanir ir Édgar Ramírez.

Pasaulinė filmo premjera įvyko 2024 m. gegužės 18 d. 77-ajame Kanų kino festivalyje, kur filmas pelnė žiuri prizą ir geriausios aktorės apdovanojimą už moterų ansamblį. Lietuvos kino teatruose pasirodė 2025 m. sausio 17 d.

Filmas sulaukė nevienareikšmės reakcijos kino pasaulyje – kai kurie JAV ir Europos kritikai gyrė filmą už režisūrą, muziką, vaidybą, tačiau žiūrovai ir kritikai iš Meksikos kritikavo filmo kultūrinę reprezentaciją, dainas, stereotipų naudojimą ir ispaniškus dialogus. Kai kurie LGBT asmenys kritikavo filmo translyčių asmenų vaizdavimą.

Nepaisant prieštaringų reakcijų, filmas pelnė daugybę apdovanojimų, įskaitant Europos kino apdovanojimą už geriausią filmą. 97-uosiuose „Oskarų“ apdovanojimuose „Emilija Perez“ sulaukė 13 nominacijų, įskaitant geriausio filmo ir geriausios aktorės nominacijas, tačiau laimėjo tik dvi. 82-uosiuose „Auksinių gaublių“ apdovanojimuose komedija laimėjo keturis apdovanojimus iš 10 nominacijų.

## Siužetas
Filme pasakojama apie meksikiečių kartelio lyderį, kuris pasitelkia advokatę, kad ši padėtų jam pradingti ir galėtų pakeisti jo lytį į moters.

## Vaidmenys

: *Aktorius – veikėjas*

* Zoe Saldaña – *Rita Mora Castro*
* Karla Sofía Gascón – *Emilia Pérez / Juan „Manitas“ Del Monte*
* Selena Gomez –  *Jessi Del Monte*
* Adriana Paz – *Epifanía Flores*
* Édgar Ramírez – *Gustavo Brun*
* Mark Ivanir – *Dr. Wasserman*

## Filmo gamyba
Jacques Audiard sukūrė scenarijų pagal iš pradžių ketintą parašyti keturių veiksmų operos libretą.

Filmo gamyba turėjo prasidėti 2022 m. rudenį, tačiau dėl įvairių aktorių konfliktų su tvarkaraščiais ji buvo atidėta šešiems mėnesiams. Filmavimas turėjo vykti Meksikoje, tačiau, atsižvelgiant į Audiard pageidavimus, vyko studijoje netoli Paryžiaus.

Pagrindiniai filmavimo darbai prasidėjo 2023 m. gegužę Il de Franso regione, o baigėsi 2023 m. liepos 5 d.

## Atsiliepimai
Recenzijų suvestinėje „Rotten Tomatoes“ 75 % iš 241 kritiko atsiliepimo yra teigiami, o vidutinis įvertinimas – 6,9/10. „Metacritic“, kuri naudoja svertinį vidurkį, remdamasi 54 kritikais, filmui skyrė 71 balą iš 100 galimų, o tai reiškia, kad vertinimai yra „iš esmės palankus“.

## Nuorodos
* 
* 
* 
## Išnašos
Statybinės medžiagos

**Statybinės medžiagos** – naujų statinių statybai ir jų remontui naudojamos medžiagos ir jų gaminiai. Gali būti gamtinės ir dirbtinės.

Pagal sudėtį skirstomos į:
* gamtinių uolienų statybines medžiagas (smėlis, žvyras, lauko akmenys),
* medienos statybines medžiagas (iš apdirbtos ir perdirbtos medienos),
* keramines statybines medžiagas (molis arba priemolis),
* polimerines statybines (linoleumas, polivinilchlorido plytelės, stiklo plastikai, sluoksniuotieji medienos plastikai, anglies pluošto plastikai, putplasčiai, koriaplasčiai)

Taip pat statybai naudojamos neorganinės (cementas, gipsas, kalkės) ir organinės rišamosios medžiagos (bitumai, degutas) ir su jomis pagaminti gaminiai – ruberoidas, tolis, pergaminas, įvairios mastikos). Pastatų ir jų dalių (pvz., vamzdynų) izoliacijai nuo atšalimo ir įšilimo naudojamos termoizoliacinės medžiagos – mineralinė vata ir jos gaminiai, akytasis betonas, fibrolitas, putstiklis, perlitas, vermikulitas, medienos plaušų plokštės).

## Kaštai

Pradines statybinių medžiagų ekonomines sąnaudas sudaro pirkimo kaina. Būtent ji dažnai nulemia, kokios medžiagas bus naudojamos. Kartais žmonės atsižvelgia į energijos taupymą arba medžiagų ilgaamžiškumą ir nutaria mokėti didesnę pradinę kainą mainais į mažesnes išlaidas per visą eksploatavimo laikotarpį.

Skirtingos medžiagos turi skirtingo masto poveikį aplinkai (ekologinius kaštus). Šie kaštai priklauso nuo to, ar žaliavų gavybos ir medžiagų gamybos proceso metu naudojama nafta, kertamas miškas ar kasama, kokio dydžio žala daroma aplinkai jų radimosi vietoje ir transportuojant žaliavas, gaminant, gabenant gaminius, vykdant mažmeninę prekybą ir montavimą. Kai kurios Lietuvoje naudotos statybinės medžiagos yra pripažintos kenksmingomis. Tai tokios, kurios išskiria taršias medžiagas į aplinką ar sukelia pastato arba patalpų oro taršą (pvz., stiklo vata, iš asbesto gaminamas šiferis).

Mikroaplinkos taršos pavyzdys – statybinių medžiagų išsiskyrimas iš pastato arba patalpų oro tarša. Į raudonąją knygą įtrauktos statybinės medžiagos – tai medžiagos, kurios pripažintos kenksmingomis. Taip pat anglies dioksido pėdsakas – bendras šiltnamio efektą sukeliančių dujų, išsiskiriančių per visą medžiagos gyvavimo laikotarpį, rinkinys. Gyvavimo ciklo analizė taip pat apima pakartotinį naudojimą, perdirbimą arba statybinių atliekų šalinimą. Dvi statybos koncepcijos, kuriomis atsižvelgiama į statybinių medžiagų ekologinę ekonomiką, yra žalioji statyba ir darnus vystymasis. Statant pastatus ar juos atnaujinant neretai įvertinamos pastatų ekonominio naudingumo laikotarpio (gyvavimo ciklo) sąnaudos. Be bendro šiltnamio efektą sukeliančių dujų, išsiskiriančių per visą medžiagos gyvavimo laikotarpį, apskaičiavimo, tokia sąnaudų analizė apima pakartotinį naudojimą, perdirbimą arba statybinių atliekų šalinimą.

## Šaltiniai
Pažiegė I

:: *Apie kaimą Žiego pietinėje pakrantėje žr. [[Pažiegė]]*.

**Pažiegė I** – kaimas Zarasų rajono savivaldybėje, 6 km į vakarus nuo Dusetų, pietinėje Žiegelio ir šiaurės vakarinėje Žiego ežero pakrantėje.

## Istorija

Kaimas įkurtas 2022 m. sausio 19 d. kaip nauja vietovė.

## Šaltiniai
Jaunimo parko tiltas

**Jaunimo parko tiltas** – pėsčiųjų tiltas Alytuje, Jaunimo parke, stovintis tarp Vilties ir Parko gatvių, 0,5 km į pietryčius nuo Alytaus arenos. Nutiestas per gilią daubą su natūraliai susiformavusia šlapyne, jungia miesto laisvalaikio ir poilsio erdvę su Dainavos gyvenamuoju mikrorajonu. Tiltas jungiamuoju taku susijęs su Vilties gatve, kur prieigose įrengta automobilių stovėjimo aikštelė. Perėjus tiltą, parko takais pasiekiamas Putinų rajonas.

Jaunimo parkas įkurtas 1982 m., užima 36,6 ha. 1985 m. pastatytas tiltas. Statinys 5 tarpatramių, gelžbetoninės tarpinės atramos stačiakampio skerspjūvio, ant išilginių sijų paklotos betoninės plokštės, nutiesta asfaltbetonio danga. Tilto ilgis – 101,8 m, plotis – 3,29 m, aukštis – apie 17 m.

2019 m. buvo parengtas susidėvėjusio, nesaugaus tilto kapitalinio remonto projektas. 2024–2025 m. jis įgyvendintas, remonto darbams išleidus 821,7 tūkst. Eur. Buvo suremontuotos tilto tarpinės atramos, pakeisti atraminiai guoliai, išklota nauja trisluoksnė asfaltbetonio danga, įrengti nauji turėklai, apšvietimas, lietaus nuotekų sistema ir kiti darbai. Kartu atnaujintas tilto ir prieigos takų apšvietimas, įrengti mažosios architektūros elementai, apželdinimas. Tilto bendra išvaizda nepakito, išliko žalia metalinių turėklų spalva.

## Šaltiniai
Jacques Audiard

**Žakas Odiaras** (, g. ) – prancūzų kino režisierius, scenaristas ir prodiuseris.

Odiaras debiutavo kaip kino režisierius filmu „Žiūrėk į krentančius žmones“ (1994 m.). Prieš tai 20 metų dirbo tik scenaristu. Jo kriminalinė drama „Pranašas“ (2009 m.) buvo nominuotas „Oskarui“ už geriausią tarptautinį filmą. Už filmą „Dypanas“ (2015 m.) pelnė Kanų kino festivalio „Auksinę palmės šakelę“.

2018 m. Odiaras išleido savo pirmąjį filmą anglų kalba – vesterną „Broliai Sistersai“. 2024 m. išleido muzikinę komediją „Emilija Perez“, kuri buvo apdovanota daugybe apdovanojimų, įskaitant Kanų kino festivalio žiuri prizą, du „Auksinius gaublius“, taip pat gavo „Oskarų“ nominacijas 13 kategorijų (įskaitant geriausio filmo kategoriją).

## Asmeninis gyvenimas
Jo tėvas buvo Michel Audiard (1920–1985), garsus kino režisierius ir scenaristas.

## Filmografija
### Filmai

### Televizija

## Išnašos
Sean Baker

**Šonas Beikeris** (, g. ) – amerikiečių kino režisierius, scenaristas ir prodiuseris.

Dažniausiai kuria nepriklausomus filmus apie marginalizuotų žmonių, ypač imigrantų ir sekso paslaugų teikėjų, gyvenimą.

Tarp labiausiai pripažintų jo filmų – „Mandarinas“ (2015 m.), „Floridos projektas“ (2017 m.), „Eržilas“ (2021 m.) ir „Anora“ (2024 m.). Už komedinę dramą „Anora“ laimėjo 2024 m. Kanų kino festivalio „Auksinę palmės šakelę“, buvo nominuotas keturiems „Oskarams“ (visus juos laimėjo), dviem „Auksiniams gaubliams“ ir penkiems BAFTA apdovanojimams.

## Asmeninis gyvenimas
Baker yra vedęs Samantha Quan, daugelio jo filmų prodiuserę.

## Filmografija
### Filmai

## Išnašos
James Mangold

**Džeimsas Alenas Mangoldas** (, g. ) – amerikiečių kino režisierius, scenaristas ir prodiuseris.

Mangoldas debiutavo kaip kino režisierius drama „Heavy“ (1995 m.), o labiausiai žinomas dėl filmų „Farų žemė“ (1997 m.), „Mergina su trūkumais“ (1999 m.), „Tapatybė“ (2003 m.), „Ties jausmų riba“ (2005 m.), „Traukinys į Jumą“ (2007 m.) ir dviejų „Iksmenų“ franšizės filmų: „Ernis“ (2013 m.) ir „Loganas. Ernis“ (2017 m.). Pastarasis filmas pelnė jam „Oskaro“ nominaciją už geriausią adaptuotą scenarijų.

Vėliau režisavo sporto dramą „Le Manas'66. Plento karaliai“ (2019 m.), kuri buvo nominuota „Oskarui“ už geriausią filmą. Už Bob Dylan biografinį filmą „Bob Dylan: Visiškai nežinomas“ (2024 m.) Mangoldas vėl nominuotas „Oskarui“ už geriausią filmą ir geriausią adaptuotą scenarijų, be to, pirmą kartą nominuotas geriausio režisieriaus kategorijoje.

## Filmografija
### Filmai

#### Kiti

### Televizija

## Išnašos
Coralie Fargeat

**Korali Farža** (, g. ) – prancūzų kino režisierė, scenaristė ir prodiuserė.

2017 m. Farža sulaukė pripažinimo debiutiniu pilnametražiu filmu „Kerštas“, už kurį pelnė apdovanojimus keliuose nepriklausomų filmų festivaliuose. Kitas jos filmas, satyrinis siaubo filmas „Substancija“ (2024 m.), pelnė Kanų kino festivalio apdovanojimą už geriausią scenarijų ir apdovanojimus visame pasaulyje, įskaitant tris „Oskaro“ nominacijas už geriausią filmą, geriausią režisūrą ir geriausią originalų scenarijų, taip pat tris „Auksinio gaublio“ ir dvi BAFTA nominacijas.

Farža įvardija David Cronenberg, John Carpenter, David Lynch, Paul Verhoeven ir Michael Haneke kaip režisierius, padariusius jai didžiausią įtaką, taip pat įvardija kelis Pietų Korėjos kino kūrėjus kaip stilistinius įkvėpėjus.

## Asmeninis gyvenimas
Ji yra „Collectif 50/50“, grupės, įkurtos siekiant lyčių lygybės kino pramonėje, narė ir viena iš steigėjų. 2022 m. buvo išrinkta į šios organizacijos valdybą.

## Filmografija
### Filmai

#### Trumpametražiai filmai

### Televizija

## Išnašos
Jokšų tiltas

**Jokšų tiltas** – metalinis santvarinis tiltas, stovintis Klaipėdos rajone, Priekulės seniūnijoje, Jokšų kaime, 5 km į pietvakarius nuo Priekulės. Nutiestas per Vilhelmo kanalą, jungiantį Minijos upę ties Lankupiais su Kuršių marių Malkų įlanka. Tiltas siejasi su keliu . Daugelį metų dėl avarinės būklės nenaudojamas. Pastatytas XX a. I dešimtmetyje. Nuo 2001 m. įrašytas į Kultūros vertybių registrą.

## Istorija

Apie 1902-1904 m. per kanalą pastatyta 10 lengvų metalinių konstrukcijų tiltų, numeraciją pradedant nuo Klaipėdos. Dalis tiltų kanalo pietinėje dalyje susprogdinta per II pasaulinį karą. Jokšų tiltas (kartu su Kairių tiltu) yra vienas iš dviejų išlikusių tiltų su metalinėmis konstrukcijomis, kitur stūkso 7 tiltų atramų liekanos. 1928 m. prie Brukšvų pievos šalia kanalo penktojo Jokšų tilto buvo įrengta vėjo jėgainė-siurblinė. 1938 m. vasarą pradėti kanalo platinimo 5 metrais darbai. 

Pokaryje kanalas prarado turėtą ekonominę svarbą. Sovietmečiu pastatyti keli nauji tiltai prie didesnių gyvenviečių. Taip senieji tiltai neteko reikšmės ir nyko. Jokšų tiltas išliko, nes per jį vedė kelias iš Priekulės į pamario kaimą Svencelę. Be to, juo važiuodavo maršrutinis autobusas. Kai jo neliko, tiltas ėmė nykti. Prie metalinio karkaso pritvirtintos medinės dalys supuvo, sukrito į kanalą.

## Rekonstrukcija

Pastaraisiais metais parengtas tilto kapitalinio remonto darbų projektas, kurį įgyvendinus statinys taps tinkamu naudotis pėstiesiems, dviratininkams, taip pat ir lengviesiems automobiliams, atkuriant susisiekimą su Svencele (4 km į pietvakarius). Numatyta, kad nepažeidžiant konstrukcijų, bus demontuotos tilto perdangos, restauruoti ir ištiesinti jų metaliniai elementai, restauruoti metaliniai turėklai, atraminiai guoliai, tašytų akmenų ir plytų mūro atramos. Planuojama įrengti naujas gelžbetoninių polių atramas viduje, kraštinių atramų mazgus bei gelžbetoninius sparnus, medinius porankius ir vielos tinklą ant esamų turėklų, sutvarkyti tilto prieigas. Važiuojamojoje dalyje bus atkurta atveriama dalis praleisti laivams su aukštais stiebais – taip, kaip buvo galima XX a. pradžioje. Ties metalinių santvarų sandūra bus suformuotas į vieną pusę ant vyrių atverčiamas paklotas ir atveriami turėklų varteliai.

2024 m. pradėta tilto rekonstrukcija, kurią tikimasi užbaigti 2026 m.

Jokšų tiltas keturių tarpatramių, su plienine santvarine perdanga, atremta į du ramtus ir tris taurus. Plieninė kniedyta perdanga susideda iš gembinių santvarų ir skersinių sijų. Ant jų išlikę užrašai: „FRIEDENSHÜTTE. No. 20.“ ir „FRIEDENSHÜTTE. No. 14.“ Perdangos dalyje, virš giliausios kanalo vietos, palikta spraga su pakeliamu paklotu laivų stiebams praleisti. Istorinio tilto išmatavimai: 42 m ilgio ir 5,5 m pločio, 4,5 m aukščio.

## Šaltiniai

## Nuorodos

* Karaliaus Vilhelmo kanalas, tiltas Nr. 5 per kanalą nuo Jokšų iki Drevernos *bildarchiv-ostpreussen.de*
Bob Dylan: Visiškai nežinomas

**Bob Dylan: Visiškai nežinomas** () – 2024 m. amerikiečių biografinė drama apie dainininko ir dainų autoriaus Bob Dylan gyvenimą, kurią režisavo James Mangold. Vaidina Timothée Chalamet, Edward Norton, Elle Fanning, Monica Barbaro, Boyd Holbrook, Dan Fogler, Norbert Leo Butz, Eriko Hatsune, Big Bill Morganfield, Scoot McNairy ir Will Harrison. Filmo pavadinimas kilęs iš dainininko 1965 m. singlo „Like a Rolling Stone“ priedainio.

Pasaulinė filmo premjera įvyko 2024 m. gruodžio 10 d. „Dolby“ teatre. Lietuvos kino teatruose pasirodė 2025 m. vasario 7 d. Amerikos kino institutas šį filmą pripažino vienu iš 10 geriausių 2024 m. filmų. Drama pelnė aštuonias 97-ųjų „Oskarų“ apdovanojimų nominacijas, įskaitant geriausio filmo, geriausio režisieriaus, geriausio aktoriaus (T. Chalamet), geriausio antro plano aktoriaus (E. Norton) ir geriausios antro plano aktorės (M. Barbaro) kategorijas.

## Vaidmenys
: *Aktorius – veikėjas*

* Timothée Chalamet – *[[Bob Dylan]]*
* Edward Norton – *Pete Seeger*
* Elle Fanning –  *Sylvie Russo*
* Monica Barbaro – *Joan Baez*
* Boyd Holbrook – *[[Johnny Cash]]*
* Dan Fogler – *Albert Grossman*
* Norbert Leo Butz – *Alan Lomax*
* Eriko Hatsune – *Toshi Seeger*
* Big Bill Morganfield – *Jesse Moffette*
* Scoot McNairy – *Woody Guthrie*
* Will Harrison – *Bob Neuwirth*

## Filmo gamyba
2020 m. sausį paskelbta, kad James Mangold režisuos biografinį filmą apie Bob Dylan, o Dylan vaidmenį atliks Timothée Chalamet.

2023 m. vasarį filmas oficialiai pavadintas „Visiškai nežinomas“ (*A Complete Unknown*) ir buvo teigiama, kad Mangold pradės dirbti prie šio projekto po to, kai baigs kurti filmą „Indiana Džounsas ir lemties artefaktas“ (2023 m.).

Pagrindiniai filmavimo darbai prasidėjo 2024 m. kovo mėn. ir baigėsi birželio mėn.

## Atsiliepimai
Recenzijų suvestinėje „Rotten Tomatoes“ 80 % iš 270 kritikų atsiliepimų yra teigiami, o vidutinis įvertinimas – 7,5/10. „Metacritic“, kuri naudoja svertinį vidurkį, remdamasi 58 kritikais, filmui skyrė 71 balą iš 100 galimų, o tai reiškia, kad filmas sulaukė „iš esmės palankių“ atsiliepimų.

## Nuorodos
* 
* 
* 
## Išnašos
Kairių tiltas

**Kairių tiltas**, taip pat **Kliošių tiltas** – metalinis santvarinis tiltas, kurio liekanos stovi Klaipėdos rajone, Priekulės seniūnijoje, Kairių kaime, Klišių–Tyrų miškų apsuptyje. Šalia įsikūręs Kairių poligonas. Tiltas kerta Vilhelmo kanalą jo žemupyje, apie 4 km į pietryčius nuo Kuršių marių Malkų įlankos, 11 km į šiaurę nuo Drevernos. Prie tilto, į šiaurę, telkšo senvagė.

Kairių tiltas virš kanalo pastatytas XX a. I dešimtmetyje, kartu su kitais 10 tiltų, sunumeruotų pagal eilę, pradedant nuo Klaipėdos. Stovėjo Kliošių–Stariškių vieškelyje. Nuo 2001 m. įrašytas į Kultūros vertybių registrą. Be šio, dar išlikęs kitas panašus statinys su metalinėmis konstrukcijomis – Jokšų tiltas, veikęs kaip varstomasis tiltas praleisti laivams su aukštais stiebais.

Tiltą sudaro keturi tarpatramiai. Ant dviejų ramtų ir trijų taurų atremta plieninė santvarinė perdanga. Tilto atramos stačiakampio skerspjūvio, sumūrytos iš tašytų akmenų ir keraminių plytų. Atraminiai guoliai plieniniai, paslankūs-paritiniai. Jų padėjimo vietos sustiprintos tašyto granito blokais. Ant viduriniojo tauro būta pritvirtinto ženklo su tilto numeriu „2“. Plieninė kniedyta perdanga sudėta iš gembinių santvarų ir skersinių sijų. Išlikę metaliniai kniedyti turėklai.

## Šaltiniai

## Nuorodos

* Karaliaus Vilhelmo tiltas *apleistazona.lt* (nuotraukos)
Ruberoidas

**Ruberoidas** (iš  'guma' +  'pavidalas') – ritininė bituminė hidroizoliacinė ir stogų dangos medžiaga. Ruberoidas sudarytas iš statybinio kartono, kuris įmirkomas bitume. Pradžioje mirkomas žemos temperatūros bitume, po to merkiamas į aukštesnės minkštėjimo temperatūros išlydytą bitumą su mineraliniais priedais, nuspaudžiamas, pabarstomas talko milteliais, žėručio žvyneliais, smėliu. Klijuojamas bitumine mastika. Taip pat gaminamas stiklo ruberoidas, kurio pagrindas yra ne kartonas, o stiklo audinys.

Ruberoidas naudojamas stogų vidinės ir išorinės dalies izoliacijai, statybinių konstrukcijų (pamatų, rūsių ir kt.) hidroizoliacijai. Ruberoidas lengvas, pritaikomas prie įvairios krypties ir nuolydžio paviršių, tačiau labai degus, sulaiko drėgmę, bet ne didesnį vandens kiekį, paveikus didesniam temperatūrų skirtumui.

TSRS gamintos 750, 1000 ir 1025 mm pločio ruberoido juostos. Lietuvoje 1950–1968 m. ruberoidą gamino silikatinių dirbinių gamykla „Bitukas“, nuo 1965 m. – Gargždų statybinių medžiagų kombinatas (dabar bendrovė „Gargždų mida“).

## Šaltiniai
Pieniniai dantys

**Pieniniai dantys** – vėliau iškrentantys dantys, menkesni ir silpnesni už nuolatinius. Būdingi žmogui ir daugeliui kitų žinduolių, tarp jų didžiumai tikrųjų žvėrių.

Pieniniai dantys ima dygti pirmaisiais žmogaus gyvenimo metais, maždaug 6–8 mėnesį. Kalantis pieniniams dantims, kūdikiai pasidaro irzlūs, pasireiškia gausus seilėtekis. Vaikui esant vienų metų, paprastai būna išdygę 8 dantys, 2–2,5 metų – visi 20 (po 10 viršutiniame ir apatiniame žandikaulyje). Toks pieninių dantų skaičius būdingas visoms hominidų rūšims.

Nuolatiniai dantys ima dygti 6–7 metų amžiaus vaikams ir išstumia pieninius, juos pakeisdami.

## Išnašos
Substancija (filmas)

**Substancija** () – 2024 m. kūno siaubo filmas, kurio scenarijaus autorė ir režisierė – Coralie Fargeat. Vaidina Demi Moore, Margaret Qualley ir Dennis Quaid. Tai Jungtinių Valstijų, Jungtinės Karalystės ir Prancūzijos bendros gamybos filmas.

Pasaulinė filmo premjera įvyko 2024 m. gegužės 19 d. 77-ajame Kanų kino festivalyje, kur Fargeat pelnė geriausio scenarijaus apdovanojimą. Lietuvos kino teatruose pasirodė 2024 m. rugsėjo 27 d. Filmas sulaukė kritikų pripažinimo ir daugybės apdovanojimų, įskaitant penkias „Oskarų“ (laimėjo „Oskarą“ už grimą) ir „Auksinio gaublio“ nominacijas.

## Siužetas
Blėstanti garsenybė Elizabet, kuri, dėl savo amžiaus atleista prodiuserio, pasinaudoja juodosios rinkos vaistu, sukuriančiu daug jaunesnę jos versiją su netikėtu šalutiniu poveikiu.

## Vaidmenys

: *Aktorius – veikėjas*

* Demi Moore – *Elisabeth Sparkle*
* Margaret Qualley – *Sue*
* Dennis Quaid –  *Harvey*

## Filmo gamyba
Coralie Fargeat kelis mėnesius po 2017 m. filmo „Kerštas“ pasirodymo praleido Los Andžele ir kavinėje pradėjo rašyti pirmąsias „Substancijos“ scenas. Scenarijus buvo kuriamas dvejus metus, laisvai įkvėptas jos 2014 m. trumpametražio filmo „Realybė+“, o visa gamyba nuo sumanymo iki pasirodymo truko penkerius metus.

Ji siekė tęsti feministines temas, plėtojamas režisūriniame debiute „Kerštas“, įskaitant tai, ką reiškia būti moterimi.

## Atsiliepimai
Recenzijų suvestinėje „Rotten Tomatoes“ 89 % iš 351 kritiko atsiliepimo yra teigiami, o vidutinis įvertinimas – 8,1/10. „Metacritic“, kuri naudoja svertinį vidurkį, remdamasi 57 kritikais, filmui skyrė 78 balus iš 100 galimų, o tai reiškia, kad vertinimai yra „iš esmės palankus“.

## Nuorodos
* 
* 
* 
## Išnašos

## Šaltiniai
*
Skarda

**Skarda** – medžiaga, pagaminta iš plonų (0,08–0,32 mm) atkaitinto plieno lakštų. Valcuojama iš plastiško mažaanglio plieno šaltuoju būdu skardos valcavimo staklyne. Apsaugai nuo korozijos skarda dengiama alavo, cinko, chromo, lako, emalio ar plastikų danga. Populiariausia yra alavu dengta (baltoji) skarda. Juodąja skarda vadinama tokia, kuri neturi apsauginės dangos. Stogams gaminama cinkuota skarda. Varinė skarda naudojama puošnių detalių gamybai. Metalinės dangos sudaromos skardą panardinant į išlydyto metalo vonią arba metalą ant skardos paviršiaus nusodinant elektrolizės būdu.

Skarda plačiai pritaikoma – ja dengiami stogai, iš jos gaminami lietvamzdžiai, konservų dėžutės, skardinės, kepimo formos, kibirai, aerozoliniai balionai, įvairi kita tara, vamzdžiai, ventiliacijos sistemos, kelio ženklai, įvairios laikinos konstrukcijos, namų fasadų detalės.

## Etimologija
Žodis *skardà* laikomas skoliniu iš , kuris, savo ruožtu, skolinys iš finougrų kalbų – , . Istoriškai šis žodis buvo paplitęs tik šiaurės vakarų Lietuvoje. Plačiau vartota slavybė *blė́ka* – iš ,  
16er Blech 2009 v1.jpg|Skardinė
Inside of a tin platted can.jpg|Alavinė skarda
Exterior of the Basilica in Katowice Panewniki 011.JPG|Skardinis Katovicų bazilikos bokšto stogas
16x10 - 463.jpg|Vandens pralaida, lengta profiliuota cinko skarda


## Šaltiniai
Skalda

**Skalda** – biri statybinė medžiaga, sudaryta iš smulkių (paprastai 5–150 mm dydžio) aštriabriaunių dalelių. Gaminama trupinant tiek natūralias uolienas, tiek akmeniškas dirbtines medžiagas (plytas, šlaką, betono laužą, keramzitą). Tankiųjų uolienų, ypač magminių (bazalto, diabazo, granito), skalda yra stipri, atspari šalčiui, akytųjų uolienų (pemzos, tufo), dažniausiai ir dirbtinių medžiagų skalda – lengva, gerai izoliuoja šilumą ir garsą, bet ne tokia stipri, įgeria daugiau vandens. Skalda trupinama akmenskaldėmis.

Skalda panaudojama betono užpildui, pilama kaip balastinis sluoksnis po geležinkeliais, statant kelius, oro uostų pakilimo takus, drenažo įrenginius, lengvoji skalda – lengvojo betono užpildui, garso ir šilumos izoliacijai, dekoratyvinėms reikmėms (kapinėse, gėlynuose).

Lietuvoje skalda gaminama iš laukuose surinktų riedulių, iš žvyrynuose sukauptų stambių (didesnio kaip 20 mm skersmens) gargždo, žvirgždo atsijų, iš uolienų nuolaužų, statybinių konstrukcijų laužo, granitinė skalda – daugiausia iš įvežtinio granito. Didžiausios skaldos gamybos bendrovės: dolomitinės skaldos – „Klovainių skalda“ ir „Dolomitas“ (Pakruojo rajonas), granitinės skaldos – „Granitas“ ir „Milsa“ (abi Kaune), „Granitinė skalda“ (Vilniuje), „Žemaitijos granitas“ (Darbėnuose).


Wuppertal - Hahnenfurth - Oetelshofen-Steinbruchtag 077 ies.jpg|Skaldos trupinimo įmonėje (Vupertalis, Vokietija)
Centrale d'enrobage pour rénovation A89 (04).jpg|Skalda, pilama renovuojant kelią (Prancūzija)
20mm-aggregate.jpg|20 mm skaldos gabalai
Australian National Railways track with concrete sleepers.jpg|Po geležinkelio bėgiais paberta skalda (Australija)


## Šaltiniai
Aniara (filmas)

**Aniara** () – 2018 m. mokslinės fantastikos filmas, kurio scenarijų parašė ir režisavo Pella Kågerman bei Hugo Lilja. Tai 1956 m. Harry Martinson to paties pavadinimo švedų epinės poemos adaptacija.

Pasaulinė filmo premjera įvyko 2018 m. Tarptautiniame Toronto kino festivalyje, o „Magnolia Pictures“ jį išleido į kino teatrus 2019 m.

## Siužetas
Filmo veiksmas vyksta distopinėje ateityje, kai Žemė tapo negyvenama, todėl masiškai migruojama iš Žemės į Marsą. Kai viena tokia įprasta kelionė nukrypsta nuo kurso, laivo „Aniara“ keleiviai stengiasi susitaikyti su nauju gyvenimu.
## Vaidmenys

: *Aktorius – veikėjas*

* Emelie Garbers – *Mimarobe*
* Bianca Cruzeiro – *Isagel*
* Arvin Kananian –  *Kapitonas Chefone*
* Anneli Martini – *Astronomė*

## Filmo gamyba
2016 m. spalio 31 d. Stokholme ir Gotlande prasidėjo pagrindiniai filmavimo darbai.

## Atsiliepimai
Recenzijų suvestinėje „Rotten Tomatoes“ 69 % iš 49 kritikų atsiliepimo yra teigiami, o vidutinis įvertinimas – 7,1/10. „Metacritic“, kuri naudoja svertinį vidurkį, remdamasi 16 kritikų, filmui skyrė 61 balą iš 100 galimų, o tai reiškia, kad vertinimai yra „iš esmės palankus“.

2020 m. Švedijos „Guldbagge“ apdovanojimų ceremonijoje filmas pelnė keturis apdovanojimus, įskaitant geriausios pagrindinės  aktorės (Emelie Garbers) ir geriausios antro plano aktorės (Bianca Cruzeiro) apdovanojimus.

## Nuorodos
* 
* 
* 
## Išnašos
Eurolygos 2024–2025 m. sezonas

**Eurolygos 2024–2025 m. sezonas** – 25-asis šiuolaikinės Eurolygos sezonas (ir 68-asis apskritai) bei 15-asis turnyrą remiant „Turkish Airlines“.

Ketvirtą sezoną iš eilės dėl Rusijos sukelto karo Ukrainoje „Maskvos CSKA“ (ar kiti Rusijos klubai) nebuvo įtrauktas į Eurolygos dalyvių sąrašą.

Po 2023–2024 m. sezono iš lygos į Europos taurę iškrito „Valencia“ klubas, o pateko Europos taurės nugalėtojai Paryžiaus „Basketball“ (debiutas turnyre).

Čempionais antrą kartą istorijoje tapo Stambulo „Fenerbahçe Beko“ krepšininkai, treniruojami Šarūno Jasikevičiaus, finale įveikę „Monako“ ekipą.

## Komandos

## Reguliarusis sezonas

## Atkrintamosios rungtynės

### Įkrintamųjų turnyras

* 7–8 vietas užėmusios komandos žaidžia tarpusavyje – nugalėtojas patenka į atkrintamąsias. Pralaimėjusi komanda žaidžia su 9–10 vietų tarpusavio kovos laimėtoju.

;9–10 vietų kova
* **[[Miuncheno Bayern (krepšinio klubas)|Miuncheno „Bayern“]]  97**:93 (prat.)  Belgrado „Crvena Zvezda“
;7–8 vietų kova
* Madrido „Real“  73:**81  [[Paris Basketball|Paryžiaus „Basketball“]]**
;dėl 8 vietos
* **[[Real Madrid Baloncesto|Madrido „Real“]]  93**:71  Miuncheno „Bayern“

### Ketvirtfinalių serijos

|}

## Finalo ketvertas
Finalo ketvertas dėl rėmėjų vyks už Europos ribų – Jungtinių Arabų Emyratų sostinėje Abu Dabyje.

## Apdovanojimai

### Mėnesio MVP

### [[Eurolygos MVP]]
*  Kendrick Nunn ( Panathinaikos)

### Eurolygos simbolinė komanda

### [[Alfonso Fordo apdovanojimas]]
*  Kendrick Nunn ( Panathinaikos)

### Geriausias gynėjas
*  Nick Weiler-Babb ( Bayern Munich)

### Kylanti žvaigždė
*  Nadir Hifi ( Paris Basketball)

### Metų treneris
*  Šarūnas Jasikevičius ( Stambulo „Fenerbahçe“)

### Finalo ketverto MVP
*  Nigel Hayes-Davis ( Stambulo „Fenerbahçe“)

## Šaltiniai

## Nuorodos
* Oficiali svetainė
Mona Fastvold

**Mona Fastvold** (, g. ) – norvegų kino režisierė, scenaristė ir aktorė.

Ji žinoma kaip dramos filmų „The Sleepwalker“ (2014 m.) ir „Ateinantis pasaulis“ (2020 m.) režisierė.

## Asmeninis gyvenimas
2005 m. Fastvold susituokė su muzikantu Sondre Lerche, tačiau 2013 m. jie išsiskyrė. Nuo 2012 m. ji palaiko santykius su aktoriumi ir režisieriumi Brady Corbet, su kuriuo susipažino filmo „The Sleepwaker“ filmavimo aikštelėje. 2014 m. jiems gimė dukra.

## Filmografija
### Filmai

#### Kaip aktorė

### Televizija

#### Kaip aktorė

## Išnašos
Tobago FC Phoenix 1976

**Tobago FC Phoenix 1976**, o trumpai žinomas kaip **Phoenix 1976** – Trinidado ir Tobago futbolo klubas; nacionalinės futbolo lygos dalyvis. 

## Istorija
1976 m. įkurtas klubas. Rungtyniavo aukščiausioje šalies lygoje. 2023 m. tapo Antros lygos nugalėtojais ir pateko į pajėgiausią šalies divizioną. Nuo 2023–2024 m. sezono vėl rungtyniavo TT Premier Football League.

## Laimėjimai
;  **[[TT Premier Football League]]:**
:  **Čempionai (0):** –
;  **TT futbolo taurė: **
:  **Nugalėtojai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.
* Klubo spalvinė gama – .

## Garsesni žaidėjai
; Žaidėjai, atstovavę Trinidado ir Tobago nacionalinei rinktinei
*  Trevin Caesar, puolėjas;
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Matas Jogėla

**Matas Jogėla** (g. ) – Lietuvos krepšininkas, žaidžiantis LKL lygoje besivaržančioje Vilniaus „Wolves“ komandoje.

Yra rungtyniavęs su Lietuvos rinktine ir 2016 m. Europos jaunių (U-18) krepšinio čempionate iškovojo sidabro medalį.

## Profesionali karjera
Jogėla karjerą pradėjo Vilniaus „Lietuvos ryto“ dublerių komandoje 2015–2016 m. Eurolygos jaunimo turnyre, kur vidutiniškai pelnė po 9,3 taško, atkovojo po 2,0 kamuolio ir atliko po 1,0 rezultatyvaus perdavimo.

Kitą sezoną pasirašė sutartį su Nacionalinės krepšinio lygos Kauno „Žalgirio“ dubleriais. Didžiąją sezono dalį praleido dėl pėdos traumos.

2018 m. balandžio 10 d. Jogėla pranešė apie savo ketinimus dalyvauti 2018 m. NBA naujokų biržoje. Rugpjūtį prisijungė prie „Žalgirio“ priešsezoninės stovyklos, bet vėliau buvo paskolintas Alytaus „Dzūkijai“ 2018–2019 m. LKL sezonui.

2019 m. rugsėjo 19 d. sudarė sutartį su Klaipėdos „Neptūnu“.

2023 m. birželio 13 d. Jogėla pasirašė vienerių metų kontraktą su Ispanijos krepšinio lygos Lugo „Breogan“ klubu.

2024 m. liepos 3 d. grįžo į Lietuvą ir pasirašė dvejų metų sutartį su Vilniaus „Wolves“.

## Pasiekimai

### LKL
* Labiausiai patobulėjęs žaidėjas (2023 m.)

## Išnašos

## Nuorodos
* Mato Jogėlos profilis „BasketNews“
* Mato Jogėlos profilis „EuroBasket.com“
* Mato Jogėlos profilis „LKL.lt“
* Mato Jogėlos profilis „Proballers“
Ignas Sargiūnas

**Ignas Sargiūnas** (g. ) – Lietuvos krepšininkas, žaidžiantis LKL lygoje besivaržančioje Vilniaus „Ryto“ komandoje.

Laimėjo sidabro medalius 2016 m. Europos jaunių (U-18) krepšinio čempionate ir 2015 m. Europos jaunučių (U-16) krepšinio čempionate.

Mokėsi Kauno Jono Basanavičiaus gimnazijoje Šilainiuose.

## Profesionali karjera
Karjerą pradėjo 2016 m. Kauno „Žalgirio“ dublerių komandoje.

2018 m. išvyko į Jungtines Valstijas ir įstojo į Džordžijos universitetą, kur pradėjo rungtyniauti NCAA Džordijos „Bulldogs“ komandoje. 2019 m. paliko Džordžiją ir įstojo į Kolorado valstijos universitetą, kur turėjo žaisti Kolorado valstijos „Rams“ komandoje, tačiau į aikštelę su komanda taip ir neišėjo.

2021 m. grįžo į Lietuvą ir prisijungė prie Prienų „Prienų“.

2022 m. liepą Sargiūnas paliko Prienus ir prisijungė prie Vokietijos Bairoito „Medi“ klubo. 2023 m. liepą pasirašė sutartį su Klaipėdos „Neptūnu“. 2024 m. balandį 4 savaitėms iškrito iš rikiuotės po apendicito operacijos.

2024 m. birželį Sargiūnas sudarė „2+1“ kontraktą su Vilniaus „Rytu“. 

2025 m. lapkritį pagarsėjo pergalingu tolimu metimu besibaigiant rungtynių laikui 2027 m. FIBA pasaulio čempionato atrankos susitikime Londone su Jungtinės Karalystės rinktine. Sargiūnas mače su britais per paskutines 9,8 sekundės realizavo tris tritaškius, o lemiamas metimas skrodė tinklelį su sirena, skelbusia Lietuvos pergalę Londone – 89:88.

## Dalyvavimas čempionatuose

|}

## Išnašos

## Nuorodos
* Igno Sargiūno profilis „BasketNews“
* Igno Sargiūno profilis „EuroBasket.com“
* Igno Sargiūno profilis „LKL.lt“
* Igno Sargiūno profilis „Proballers“
Lembata

**Lembata** () arba **Lomblenas** () – sala Indonezijoje, Mažųjų Sundos salų grupėje, Soloro salyne. Yra tarp Floreso jūros šiaurėje, Savu jūros pietuose, 40 km į rytus nuo Floreso, tarp Adonaros bei Soloro vakaruose ir Pantaro rytuose. Plotas – 1270 km². Tęsiasi iš pietvakarių į šiaurės rytus 50 km, plotis iki 32 km. Paviršius kalnuotas, iškyla iki 1644 m. Yra aktyvių ugnikalnių (Levolotokas, Iliverungas, Udžolevungas ir kt.). Pakrančių lygumos derlingos, ten nusėdusios vulkaninės nuogulos. Klimatas šiltas ir drėgnas, ilgas liūčių laikotarpis.

Lembatoje 2020 m. gyveno 135,9 tūkst. gyventojų. Sala priklauso Rytų Nusa Tengaros provincijai, sudaro Lembatos regenciją. Pagrindinė gyvenvietė – Levoleba. Gyventojai daugiausia soloriečiai (lamaholotai). Auginami kukurūzai, bananai, papajos, ryžiai, pakrantėse yra kokospalmių plantacijų. Verčiamasi giliavandene žvejyba, banginių medžiokle.


Pasir Putih Beach (48152251792).jpg|Pasir Putiho paplūdimys
Lamalera whalers in Lembata Indonesia.jpg|Lamalerų banginių medžiotojai
Iliwerung lava dome.jpg|Iliverungo lavos kupolas
Sentinel-2 L1C image on 2020-11-29.jpg|Levolotoko išsiveržimas


## Šaltiniai
Radanfah Abu Bakr

**Radanfahas Abu Bakras** (g. 1997 m. vasario 27 d.) – futbolininkas, puolėjas. Kitados atstovavo Trinidado ir Tobago rinktinei.

Žaidė ir Lietuvoje, kur atstovavo Pakruojo „Kruojai“ ir Marijampolės „Sūduvai“.

## Karjera
2006 m. pradėjo karjerą tuometiniame Caledonia A/A klube. 2009 m. bandė laimę Swansea City AFC klube. 2010 m. grįžo į gimtinę ir atstovavo Joe Public. 2011 m. bandė įsitvirtinti Belgijoje, Olympic Charleroi klube. Netrukus grįžo į Caledonia A/A. 2013 m. rungtyniavo Vostok klube (Kazachstanas). 2014 m. persikėlė į Lietuvą, kur atstovavo Pakruojo „Kruojai“. Vėliau persikėlė į Marijampolės „Sūduvą“. 2015–2016 m. priklausė HB Køge (Danija). 2016 m. liepos mėn. perėjo į Sillamäe Kalev (Estija).

2017 m. vasario 25 d. oficiali Marijampolės „Sūduvos“ klubo svetainė pristatė naujoką.

2018 m. rungtyniavo PS TIRA (Indonezija). 2019–2020 m. priklausė Churchill Brothers klubui (Indija).

Nuo 2023 m. atstovavo AC Port of Spain klubui (Trinidadas ir Tobagas).

## Rinktinė
2008 m. liepos 30 d. debiutavo nacionalinėje rinktinėje draugiškose rungtynėse prieš Haitį. Šiose rungtynėse šeimininkai nugalėjo haitiečius rezultatu 2-0.

### Dalyvavimas čempionatuose

|}

## Išnašos

## Nuorodos
*
Minimalioji pora

**Minimalioji pora** – kurios nors kalbos du žodžiai, žodžių formos arba morfemos, toje pačioje pozicijoje besiskiriantys tik viena fonema, kirčio vieta arba priegaide, tonu. Minimaliosios poros dar vadinamos kvazihomonimais. Konkrečiu atveju fonemų skirtumas gali reikštis tik vieno skiriamojo požymio nesutapimu: priebalsių skardumu, kietumu, tarimo vieta, balsių ir priebalsių ilgumu bei kt.

## Lietuvių kalbos pavyzdžiai
Minimaliąsias poras lietuvių kalboje lemia skirtingas priebalsių skardumas-duslumas:
: *badas – padas*
Minimaliosios poros gali atsirasti dėl skirtingos garso tarimo vietos:
: *kada – tada*
: *laukas – laikas*
Minimaliosios poros susidaro ir dėl priegaidės skirtumo:
: *áušta* 'vėsta' – *aũšta* 'švinta'

Minimaliosios poros gali susidaryti dėl balsių ilgumo:
: *linas – lynas*
Minimaliąją porą gali lemti kirčio vieta:
: *lìkime – likimè*
Minimaliosios poros gali susidaryti dėl skirtingo priebalsių kietumo-minkštumo:
: *plikius – plikus*

## Minimalioji pora kaip fonemiškumo rodiklis
Įvairios fonologijos mokyklos daro išvadą, jog minimaliųjų porų egzistavimas liudija, kad garsai, šiose porose sudarantys priešpriešą, yra skirtingų fonemų realizacija. Tad pripažįstama, jog norint skirti žodžių reikšmes pakanka vien fonemų skirtumo.

Drauge Peterburgo fonologijos mokykla, sekdama L. Ščerba, daro prielaidą, kad kalboje nebūtinos minimaliosios poros norint skirti fonemas: svarbiausia, kad vienoje ar kitoje kalboje tokią porą būtų galima numanyti kaip įmanomą. Minimaliųjų porų egzistavimas – ganėtinai atsitiktinis reiškinys, kai „tam tikroje kalboje atitinkama garsų pora gali atsidurti toje pačioje fonologinėje padėtyje“.

## Išnašos
A'Ali SC

**„Ali“ klubas**, o angliškuose šaltiniuose žinomas kaip **„A'Ali Club“** () – Bahreino futbolo klubas iš . 

## Istorija
Nuo 2022–2023 m. sezono žaidė Antrame divizione. Debiutantai iškovojo trečią vietą. kovojo atkrintamųjų rungtynių cikle dėl patekimo į Premjer lygą, tačiau jame liko paskutiniai. 

2023–2024 m. sezone Antrame divizione iškovojo antrą vietą ir pateko į pajėgiausią šalies futbolo lygą.

Nuo 2024–2025 m. rungtyniavo Premjer lygoje. Debiutantai tarp dvylikos dalyvių liko dešimtoje vietoje. Dėl išlikimo pajėgiausiame divizione kovojo pereinamosiose rungtynėse.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Bahreino nacionalinei rinktinei
*  Sayed Shubbar Alawi, vartininkas;
*  Abbas Ayyad, gynėjas;
*  Mohammed Sahwan, gynėjas;
; Užsieniečiai
* 

## Išnašos

## Nuorodos
* [ Oficiali klubo svetainė] 
* SOCCERWAY
* FLASHSCORE
* Transfermarkt
* Globalsportsarchive
Chrizantijas Sardietis

**Chrizantijas Sardietis** () – IV m. e. a. graikų filosofas, Jamblicho mokyklos atstovas.

Buvo vienas mėgiamiausių Edesijo mokinių, daugiausia atsidėjo mistiškajai neoplatonizmo pusei. Patartas Edesijo, pas jį apsilankė imperatorius Julianas ir pakvietė atvykti į rūmus bei prisidėti prie planuojamo helenizmo atgaivinimo. Chrizantijas nesutiko, motyvuodamas nepalankiais ženklais, tačiau iš tiesų veikiausiai taip nusprendė, nes suprato, jog vargiai tikėtina, kad užmojis duos rezultatų. Dėl tos pačios priežasties, būdamas aukščiausiasis Lydijos žynys, susilaikė nuo drastiškų religinių reformų. Dėl savo nuosaikumo šias pareigas ėjo iki mirties, teigiama, kad buvo vienodai gerbiamas ir krikščionių, ir pagonių. Chrizantijo žmona Melitė buvo biografo Eunapijo giminaitė. Ji drauge su vyru buvo žynė. Chrizantijui sulaukus senatvės, juo iki mirties rūpinosi Eunapijas.

## Išnašos
Bukkake

**Bukakė** () – iš japonų kalbos kilęs terminas, vartojamas apibūdinant pornografijos žanrą, kuriame vienas asmuo (dažniausiai moteris) yra apšlakstomas kelių vyrų sperma. Pornografiniuose filmuose tokia scena vaizduojama dažnai. Žodis japonų kalboje taip pat turi neutralią reikšmę ir reiškia „aptaškyti“ arba „užpilti“.

## Etimologija
Terminas „bukkake“ (ぶっかけ) kilęs iš veiksmažodžio *bukkakeru* (ぶっ掛ける), kuris sudarytas iš priešdėlio *bu-* (nurodančio intensyvumą) ir *kakeru* („pilti“ arba „taškyti“). Nepornografiniame kontekste žodis vartojamas kulinarijoje, pavyzdžiui, *bukkake udon* – patiekalas, kuriame makaronai užpilami padažu.

## Išnašos
Nuratau

**Nuratau** (,  ar *Нурати́нский хребе́т*) – kalnagūbris Uzbekijoje, šalia pietinio Kyzylkumo dykumos pašalio. Įeina į Gisaro Alajaus kalnų sistemą. Driekiasi 170 km, aukščiausia vieta – Zargaro kalnas (2169 m).

Tai plokščių viršūnių kalnagūbris, susiformavęs iš skalūnų. Būdingas kalnų stepių kraštovaizdis, auga krūmai, esama oazių (pietinio šlaito slėniuose).

## Išnašos
Damjan Pavlović

**Damjanas Pavlovičius** (*Damjan Pavlović*; g. 2001 m. liepos 9 d.) – serbų kilmės Belgijos futbolininkas, vidurio saugas. Turi dvigubą Belgijos ir Serbijos pilietybę. 

## Karjera
Gimė Epeno mieste, Belgija. Karjerą pradėjo gimtinėje. Atstovavo KAS Eupen, 2008–2020 m. priklausė Liežo „Standart“ jaunimo ekipoms, o vėliau pakviestas į pagrindinę komandą. 

2022 m. persikėlė į „Rijeka“ klubą (Kroatija). 2023 m. nuomos pagrindais perleistas „Degerfors“ klubui (Švedija).

### „Gorica“ klubas
Nuo 2024 m. rungtyniavo „Gorica“ klube (Kroatija). Sužaidė 10 rungtynių pajėgiausioje šalies lygoje, bei pasižymėjo pelnydamas įvartį. 

2024 m. rugpjūčio 18 d. pelnė įvartį prieš „Osijeko“ klubą. Tuo metu Gorica atsilikinėjo (1-2), o Pavlovičius išlygino rezultatą (2-2). Susitikimas baigėsi lygiosiomis (2-2).

2024 m. lapkričio 14 d. Kroatijos taurės turnyre pelnė įvartį. „Gorica“ atsilikinėjo (0-1), o po Pavlovičiaus įvarčio rezultatas tapo lygus (1-1). Baudinių serijoje tikslesni buvo „Goricos“ futbolininkai, kurie pateko į turnyro ketvirtfinalį.

### „Kauno Žalgirio“ klubas
2025 m. sausio 28 d. tapo žinoma, kad futbolininkas atstovaus Kauno Žalgirio klubui.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo startinėje sudėtyje, o 83 minutę buvo pakeistas.

2025–2026 m. UEFA Konferencijų lygos pirmojo atrankos etapo burtai lėmė, kad FK Kauno Žalgiris susitiko su „Penybont“ klubu (Velsas). 2025 m. liepos 10 d. Lietuvoje sužaistos pirmosios rungtynės. Dariaus ir Girėno stadione FK Kauno Žalgiris sutriuškino velsiečius rezultatu 3-0. Įvarčius kauniečiams pelnė Amine Benchaib, Gratas Sirgėdas, Damjan Pavlović.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive